Puolustusministeri Carl Haglund (r.) piti eduskunnan budjettikeskustelussa mahdollisena panssarivaunukauppaa Hollannin kanssa ensi vuoden alussa.

Suomi harkitsee noin sadan käytetyn Leopard-panssarivaunun ostoa Hollannista. Kaupan kokonaishinta olisi noin 200 miljoonaa euroa. Yhdelle Leopard-taistelupanssarivaunulle kertyisi siis hintaa noin kaksi miljoonaa euroa.

Asia nousi esille eduskunnan budjettikeskustelussa, kun Vasenryhmän Markus Mustajärvi otti asian esille.

– Heti vuodenvaihteen jälkeen tulee Leopard-hankinnat, sanoi Mustajärvi.

Puolustusministeri Carl Haglund myönsi eduskunnassa, että mahdollisesti Hollannin kanssa on tekeillä "erittäin hyvä kauppa" alkuvuodesta. Kaupanteko on kuitenkin vielä kesken.

Mahdollisuus kauppoihin on tullut nopealla aikataululla.

Suomi on aiemmin ostanut käytettyjä Leopard- panssarivaunuja Saksasta vuosikymmen sitten.

Kauppasuunnitelmista kertoi ensimmäisenä Verkkouutiset.

Joulukuussa puolustusministeriö päätti hankkia Tanskasta ylijäämäkauppana raketinheitinalustoja ajoharjoitteluun sekä ampumatarvikkeita.